

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** ՔԱՂԱՔԱՇԻՆՈՒԹՅԱՆ **ԿՈՄԻՏԵ**

 ՆԱԽԱԳԱՀԻ ՏԵՂԱԿԱԼ

|  |  |
| --- | --- |
| 0010, ք.Երևան, Հանրապետության հրապարակ, Կառավարական տուն 3 [www.](http://www.)minurban.am, E-mail: info@minurban.am  | *--------------------------- N ---------------------------------------* |

ՀՀ Լոռու մարզի

Սպիտակ համայնքի ղեկավար

պարոն Քաջայր ՆԻԿՈՂՈՍՅԱՆԻՆ

 պատճենը՝ ՀՀ Լոռու մարզպետի աշխատակազմի

 գլխավոր քարտուղար

 պարոն Կամո ԱՇՐԱՖՅԱՆԻՆ

 Հարգելի պարոն Նիկողոսյան

ՀՀ Լոռու մարզպետի 2025 թվականի փետրվարի 20-ի N01/108,3/01517-2025 գրությամբ ՀՀ քաղաքաշինության կոմիտե են ներկայացվել ՀՀ Լոռու մարզի Սպիտակ քաղաքի բնակիչ Անահիտ Թորոսյանի բնակարանային հաշվառման փաստաթղթերը և ՀՀ վարչական դատարանի կողմից թիվ ՎԴ6/0122/05/22 վարչական գործով 2024 թվականի փետրվարի 28-ին կայացված վճիռը (այսուհետ՝ Վճիռ):

Ներկայացված փաստաթղթերի ուսումնասիրության արդյունքներով Վճռի հիման վրա Սպիտակ քաղաքի բնակիչ Անահիտ Թորոսյանի ընտանիքի բնակապահովման հարցի վերաբերյալ փաստական հանգամանքների բազմակողմանի, լրիվ և օբյեկտիվ քննարկումն ապահովելու նպատակով անհրաժեշտություն է առաջացել նրա փաստաթղթային փաթեթը համալրել կից ներկայացվող ցանկում նշված փաստաթղթերով:

**Միաժամանակ հայտնում ենք, որ հիմք ընդունելով «Վարչարարության հիմունքների և վարչական վարույթի մասին» օրենքի 37-րդ հոդվածը և ՀՀ կառավարության 1999 թվականի հունիսի 10-ի N432 որոշման 1-ին կետով հաստատված կարգի պահանջները՝** Անահիտ Թորոսյանի ընտանիքի բնակապահովման հարցն աղետի գոտու բնակավայրերում երկրաշարժի հետևանքով անօթևան մնացած ընտանիքների բնակարանային խնդիրների լուծման նպատակով պետական աջակցությամբ իրականացվող բնակարանային շինարարության ծրագրերի շրջանակներում կառուցված բնակելի տների (բնակարանների) հատկացման հարցերով հանձնաժողովի (այսուհետ՝ Հանձնաժողով) նիստի օրակարգում կարող է ներառվել վերը նշված փաստաթղթերը ներկայացնելուց հետո՝ դրանց ուսումնասիրության արդյունքներով:

Հանձնաժողովի նիստի օրակարգում Անահիտ Թորոսյանի ընտանիքի բնակապահովման հարցը ընդգրկվելու դեպքում նիստի անցկացման օրվա, ժամի, վայրի մասին կտեղեկացվի լրացուցիչ:

Առդիր՝ 1 թերթ:

Հարգանքով՝

 Արման ՊԵՏՐՈՍՅԱՆ

Բնակարանային ֆոնդի կառավարման

և կոմունալ ենթակառուցվածքների վարչության պետ

Տանյա Արզումանյան (011) 621-724

ՑԱՆԿ

ՀՀ Լոռու մարզի Սպիտակ քաղաքաի բնակիչ Անահիտ Արամի Թորոսյանի

փաստաթղթային փաթեթի համալրման համար անհրաժեշտ փաստաթղթերի

1. Սպիտակ համայնքի ղեկավարի որոշում՝ վճռի հիման վրա Անահիտ Թորոսյանի ընտանիքին Սպիտակ քաղաքի բնակարան արտահերթ ստանալու իրավունք ունեցող քաղաքացիների ցուցակում հաշվառելու (այդ թվում՝ հաշվառված անձանց) մասին,
2. Սպիտակ քաղաքի Շահումյան փողոցի N1 շենքի N66 բնակարանի անդորրագրի (բնակտարածության 25.02.1987թ. օրդեր թիվ 26) պատճենը,
3. Բնակարանային պայմանների ստուգման 12.01.2003թ. ակտի պատճենը,
4. Անահիտ Արամի Թորոսյանի ամուսնության վկայականի պատճենը,
5. ՀՀ ներքին գործերի նախարարության միգրացիայի և քաղաքացիության ծառայության կողմից տրված տեղեկատվություն՝ Անահիտ Արամի Թորոսյանի և Աշիկ Ջանիբեկի Խաչատրյանի 1988 թվականի դեկտեմբերի 7-ի դրությամբ հաշվառման մասին,

6. ՀՀ արդարադատության նախարարության քաղաքացիական կացության ակտերի գրանցման գործակալության կողմից տրված տեղեկանք՝ Ալիկ Աշիկի Խաչատրյանի ամուսնության ակտի գրանցման մասին (ձև 8): Ամուսնություն գրանցված լինելու դեպքում ներկայացնել ամուսնության վկայականի պատճենը, կնոջ անձնագրի պատճենը, ՀՀ կադաստրի կոմիտեի կողմից տրված տեղեկանք կնոջ անվամբ ՀՀ տարածքում բնակարանի (բնակելի տան) նկատմամբ սեփականության իրավունքի գրանցման և 2004 թվականից մինչ օրս բնակարանի (բնակելի տան) օտարման մասին, իսկ երեխաների առկայության դեպքում՝ նաև նրանց ծննդյան վկայականների պատճենները,

7. Ալիկ Աշիկի Խաչատրյանի հաշվառման հասցեի՝ ՀՀ Լոռու մարզի Սպիտակ համայնքի Շիրակամուտ բնակավայրի 4-րդ փողոցի թիվ 16 տան սեփականության վկայականի պատճենը,

8. ՀՀ Լոռու մարզի Սպիտակ համայնքի Շիրակամուտ բնակավայրի 2021-2025 թվականների տնտեսությունների գրքից քաղվածք այն տնտեսության մասով, որի անդամ է հանդիսանում Ալիկ Աշիկի Խաչատրյանը,

9. Սպիտակ համայնքի ղեկավարի տեղեկանք՝ երկրաշարժի հետևանքով քանդված, Սպիտակ քաղաքի Շահումյան N1 շենքի N66 բնակարանի դիմաց նախորդ տարիներին պետական աջակցությամբ իրականացված ծրագրերի շրջանակներում փոխհատուցում տրամադրելու մասին: